Α4-0262/96

Απόφαση σχετικά με την κοινή θέση του Συμβουλίου ενόψει της έγκρισης του κανονισμού ΕΚ του Συμβουλίου για την προστασία των ειδών αγρίας πανίδας και χλωρίδας με τον έλεγχο του εμπορίου τους (C4-0285/96 - 00/0370(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0285/96 - 00/0370 (SYN),

- έχοντας υπόψη τη γνωμοδότηση που εξέδωσε στην πρώτη ανάγνωση ((EE C 194, 19.7.1993, σελ. 289)) σχετικά με την πρόταση της Επιτροπής προς το Συμβούλιο COM(91)0448 ((EE C 26, 3.2.1992, σελ. 1)),

- έχοντας υπόψη την τροποποιημένη πρόταση της Επιτροπής COM(93)0599

(( ΕΕ C 131, 12.5.1994, σελ. 1))- έχοντας υπόψη το ψήφισμά του σχετικά με την τροποποίηση της νομικής βάσης ((ΕΕ C 17, 22.1.1996, σελ. 430 )),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0262/96),

1. τροποποιεί την κοινή θέση ως ακολούθως:

2. αναθέτει στον Πρόεδρό του να διαβιβάσει την παρούσα πρόταση στο Συμβούλιο και την Επιτροπή.

(Τροπολογία 1)

Αιτιολογική σκέψη 11

>Αρχικό κείμενο>

11. ότι θα πρέπει να ληφθούν μέτρα για να ελαχιστοποιηθούν οι δυσμενείς επιπτώσεις στα ζώντα δείγματα της μεταφοράς στον προορισμό τους, από ή μέσα στην Κοινότητα

>Κείμενο μετά την ψηφοφορία στο ΕΚ>

11. ότι θα πρέπει να ληφθούν μέτρα για να ελαχιστοποιηθούν οι δυσμενείς επιπτώσεις στα ζώντα δείγματα της μεταφοράς στον προορισμό τους, από ή μέσα στην Κοινότητα, και ότι θα πρέπει να συγκεντρωθούν στοιχεία με σκοπό την εφαρμογή κυρώσεων σε περίπτωση μη τήρησης των προδιαγραφών για τη φύλαξη των ζώντων δειγμάτων κατά τη διάρκεια της μεταφοράς και κατά την περίοδο καραντίνας.

(Τροπολογία 2)

Αιτιολογική σκέψη 18

>Αρχικό κείμενο>

18. ότι πρέπει να καταρτισθεί κοινοτική διαδικασία η οποία να καθιστά δυνατή τη θέσπιση, σε εύλογο χρονικό διάστημα, των αναγκαίων εκτελεστικών διατάξεων και των τροποποιήσεων των παραρτημάτων του παρόντος κανονισμού[semigr ] ότι πρέπει να συσταθεί επιτροπή που θα επιτρέψει τη στενή και αποτελεσματική συνεργασία μεταξύ των κρατών μελών και της Επιτροπής σ' αυτόν τον τομέα[semigr ]

>Κείμενο μετά την ψηφοφορία στο ΕΚ>

18. ότι πρέπει να καταρτισθεί κοινοτική διαδικασία η οποία αφενός να καθιστά δυνατή τη θέσπιση, σε εύλογο χρονικό διάστημα, των αναγκαίων εκτελεστικών διατάξεων και των τροποποιήσεων των παραρτημάτων του παρόντος κανονισμού, αφετέρου δε να διασφαλίζει τον εκ μέρους του Ευρωπαϊκού Κοινοβουλίου δημοκρατικό έλεγχο[semigr ] ότι πρέπει να συσταθεί επιτροπή που θα επιτρέψει τη στενή και αποτελεσματική συνεργασία μεταξύ των κρατών μελών και της Επιτροπής σ' αυτόν τον τομέα[semigr ]

(Τροπολογία 3)

Αιτιολογική σκέψη 19α (νέα)

>Κείμενο μετά την ψηφοφορία στο ΕΚ>

19α. ότι λαμβάνοντας υπόψη τη δήλωση για την προστασία των ζώων που επισυνάπτεται στην Τελική Πράξη της Συνθήκης για την Ευρωπαϊκή Ένωση

(Τροπολογία 4)

Αιτιολογική σκέψη 19β (νέα)

>Κείμενο μετά την ψηφοφορία στο ΕΚ>

19β. ότι, προκειμένου να αποτραπούν σε μεγάλο βαθμό οι υψηλές αναλογίες θνησιμοτητας των δειγμάτων ζώντων ζώων που αποτελούν αντικείμενο εμπορίου, πρέπει να προβλέπονται έλεγχοι επί της εισαγωγής ορισμένων ειδών ζώντων ζώων

(Τροπολογία 5)

Άρθρο 3, παράγραφος 2, σημείο γ)

>Αρχικό κείμενο>

γ) κάθε άλλο είδος που δεν περιλαμβάνεται στα παραρτήματα Ι και ΙΙ της Σύμβασης:

>Κείμενο μετά την ψηφοφορία στο ΕΚ>

γ) κάθε άλλο είδος που δεν περιλαμβάνεται στα παραρτήματα Ι και ΙΙ της Σύμβασης, συμπεριλαμβανομένου οποιουδήποτε είδους πτηνού που δεν είναι ιθαγενές στο ευρωπαϊκό έδαφος των κρατών μελών όπου εφαρμόζεται η συνθήκη εκτός και εάν δεν αναφέρεται στο παράρτημα Α:

>Αρχικό κείμενο>

i) το οποίο αποτελεί αντικείμενο διεθνούς εμπορίου του οποίου ο όγκος ενδέχεται να θέσει σε κίνδυνο:

>Κείμενο μετά την ψηφοφορία στο ΕΚ>

i) το οποίο αποτελεί αντικείμενο διεθνούς εμπορίου του οποίου ο όγκος ενδέχεται να θέσει σε κίνδυνο:

>Αρχικό κείμενο>

- την επιβίωσή του ή την επιβίωση των πληθυσμών ορισμένων χωρών, ή

>Κείμενο μετά την ψηφοφορία στο ΕΚ>

- την επιβίωσή του ή την επιβίωση των πληθυσμών ορισμένων χωρών, ή

>Αρχικό κείμενο>

- τη διατήρηση του συνολικού πληθυσμού σε επίπεδο που να συμβιβάζεται με το ρόλο του είδους αυτού στα οικοσυστήματα στα οποία απαντά,

>Κείμενο μετά την ψηφοφορία στο ΕΚ>

- τη διατήρηση του συνολικού πληθυσμού σε επίπεδο που να συμβιβάζεται με το ρόλο του είδους αυτού στα οικοσυστήματα στα οποία απαντά,

>Αρχικό κείμενο>

ή

>Κείμενο μετά την ψηφοφορία στο ΕΚ>

ή

>Αρχικό κείμενο>

ii) του οποίου η εγγραφή στο παράρτημα, λόγω της ομοιότητάς του με άλλα είδη του παραρτήματος Α ή του παραρτήματος Β, έχει ουσιαστική σημασία για την αποτελεσματική διενέργεια των ελέγχων του εμπορίου των δειγμάτων των ειδών αυτών.

>Κείμενο μετά την ψηφοφορία στο ΕΚ>

ii) του οποίου η εγγραφή στο παράρτημα, λόγω της ομοιότητάς του με άλλα είδη του παραρτήματος Α ή του παραρτήματος Β, έχει ουσιαστική σημασία για την αποτελεσματική διενέργεια των ελέγχων του εμπορίου των δειγμάτων των ειδών αυτών.

>Κείμενο μετά την ψηφοφορία στο ΕΚ>

iiα) είδη πτηνών για τα οποία είναι γνωστό ότι ζώντα δείγματά του που διατίθενται στο εμπόριο δεν είναι πιθανό να επιζήσουν της μεταφοράς ή να επιβιώσουν υπό αιχμαλωσία για σημαντικό τμήμα της πιθανής διάρκειας ζωής τους.

(Τροπολογία 8)

Άρθρο 4, παράγραφος 1, σημείο γ)

>Αρχικό κείμενο>

γ) η αρμόδια επιστημονική αρχή βεβαιώνεται ότι ο χώρος στέγασης που προβλέπεται στον τόπο προορισμού ζώντος δείγματος είναι κατάλληλα εξοπλισμένος για τη διατήρηση του δείγματος και για την παροχή φροντίδων σε αυτό[semigr ]

>Κείμενο μετά την ψηφοφορία στο ΕΚ>

γ) η αρμόδια επιστημονική αρχή βεβαιώνεται ότι

ι) ο χώρος στέγασης που προβλέπεται στον τόπο προορισμού ζώντος δείγματος είναι κατάλληλα εξοπλισμένος για τη διατήρηση του δείγματος και για την παροχή φροντίδων σε αυτό και, σ' ό,τι αφορά τα ζώα, είναι κατάλληλος για τη φυσική συμπεριφορά του είδους[semigr ]

ιι) ότι δεν μειώνεται εν αιχμαλωσία η προσδοκία ζωής του ζώου και ότι θα μπορεί να αναπαράγεται[semigr ]

(Τροπολογία 9)

Άρθρο 5, παράγραφος 7α)

>Αρχικό κείμενο>

7α. Η αρμόδια επιστημονική αρχή κάθε κράτους μέλους παρακολουθεί την έκδοση, από το εν λόγω κράτος μέλος, αδειών εξαγωγής για τα δείγματα ειδών του παραρτήματος Β, καθώς και τις πραγματικές εξαγωγές των ειδών αυτών. Όταν μια επιστημονική αρχή κρίνει ότι η εξαγωγή δειγμάτων ενός από τα είδη αυτά πρέπει να περιορισθεί για να διατηρηθεί το είδος αυτό, σε όλη την έκταση κατανομής του, σε επίπεδο που να συμβιβάζεται με τον ρόλο του στα οικοσυστήματα στα οποία απαντά, και σαφώς ανώτερο από εκείνο το οποίο θα επέβαλε την εγγραφή του είδους αυτού στο παράρτημα Α σύμφωνα με το άρθρο 3, παράγραφος 1, στοιχείο α) ή β), ι), ενημερώνει γραπτώς το αρμόδιο διαχειριστικό όργανο για τα κατάλληλα μέτρα που πρέπει να ληφθούν για να περιοριστεί η έκδοση αδειών εξαγωγής δειγμάτων του εν λόγω είδους.

>Κείμενο μετά την ψηφοφορία στο ΕΚ>

7α. Η αρμόδια επιστημονική αρχή κάθε κράτους μέλους παρακολουθεί την έκδοση, από το εν λόγω κράτος μέλος, αδειών εξαγωγής για τα δείγματα ειδών του παραρτήματος Β, καθώς και τις πραγματικές εξαγωγές των ειδών αυτών. Όταν μια επιστημονική αρχή κρίνει ότι η εξαγωγή δειγμάτων ενός από τα είδη αυτά, πρέπει να περιορισθεί, για να διατηρηθεί το είδος αυτό και να επανέλθει ο πληθυσμός του σε αποδεκτό και βιώσιμο επίπεδο, σε όλη την έκταση κατανομής του, στα οικοσυστήματα στα οποία απαντά, και σαφώς ανώτερο από εκείνο το οποίο θα επέβαλε την εγγραφή του είδους αυτού στο παράρτημα Α σύμφωνα με το άρθρο 3, παράγραφος 1, στοιχείο α) ή β), ι), ενημερώνει γραπτώς το αρμόδιο διαχειριστικό όργανο για τα κατάλληλα μέτρα που πρέπει να ληφθούν για να περιοριστεί η έκδοση αδειών εξαγωγής δειγμάτων του εν λόγω είδους.

(Τροπολογία 10)

Άρθρο 8, παράγραφος 3, εισαγωγική πρόταση

>Αρχικό κείμενο>

3. Ειναι δυνατές παρεκκλίσεις από τις απαγορεύσεις της παραγράφου 1 υπό την προϋπόθεση ότι το διαχειριστικό όργανο του κράτους μέλους στο οποίο ευρίσκονται τα δείγματα χορηγεί σχετικό πιστοποιητικό, το οποίο εκδίδεται κατά περίπτωση όταν τα δείγματα:

>Κείμενο μετά την ψηφοφορία στο ΕΚ>

3. Ειναι δυνατές παρεκκλίσεις από τις απαγορεύσεις της παραγράφου 1 υπό την προϋπόθεση ότι το διαχειριστικό όργανο του κράτους μέλους στο οποίο ευρίσκονται τα δείγματα, λαμβάνοντας υπόψη τις διατάξεις της οδηγίας 79/409/ΕΟΚ του Συμβουλίου της 2ας Απριλίου 1979 σχετικά με τη διατήρηση των αγρίων πτηνών καθώς και την οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας, χορηγεί σχετικό πιστοποιητικό, το οποίο εκδίδεται κατά περίπτωση όταν τα δείγματα:

(Τροπολογία 11)

Άρθρο 8, παράγραφος 3, σημείο ε)

>Αρχικό κείμενο>

ε) είναι αναγκαία, σε εξαιρετικές περιπτώσεις για την πρόοδο της επιστήμης ή για βασικούς βιοιατρικούς σκοπούς, τηρουμένων των διατάξεων της οδηγίας 86/609/ΕΟΚ του Συμβουλίου, της 24ης Νοεμβρίου 1986, για την προσέγγιση των νομθοετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς, όταν το εν λόγω είδος είναι το μόνο που ανταποκρίνεται στους επιδιωκόμενους στόχους και δεν υπάρχουν δείγματα αυτού του είδους που έχουν γεννηθεί και μεγαλώσει εν αιχμαλωσία.

>Κείμενο μετά την ψηφοφορία στο ΕΚ>

ε) είναι αναγκαία, σε εξαιρετικές περιπτώσεις για την πρόοδο της επιστήμης, τηρουμένων των διατάξεων της οδηγίας 86/609/ΕΟΚ, του Συμβουλίου, της 24ης Νοεμβρίου 1986, για την προσέγγιση των νομθοετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς, για την πρόοδο της επιστήμης που έχει θεμελιώδη σημασία για τη διατήρηση του είδους.

(Τροπολογία 12)

Άρθρο 8, παράγραφος 3, σημείο δ)

>Αρχικό κείμενο>

στ) προορίζονται για εκτροφή ή αναπαραγωγή και θα συμβάλουν, με τον τρόπο αυτό, στη διατήρηση των οικείων ειδών

>Κείμενο μετά την ψηφοφορία στο ΕΚ>

Διαγράφεται

(Τροπολογία 13)

Άρθρο 8, παράγραφος 4

>Αρχικό κείμενο>

4. Η Επιτροπή μπορεί να καθορίζει σύμφωνα με τη διαδικασία του άρθρου 18 γενικές παρεκκλίσεις από τις απαγορεύσεις της παραγράφου 1, βάσει των όρων που αναφέρονται στην παράγραφο 3, καθώς και γενικές παρεκκλίσεις για τα είδη που αναγράφονται στο παράρτημα Α σύμφωνα με τις διατάξεις του άρθρου 3, παράγραφος 1, στοιχείο β) ιι).

>Κείμενο μετά την ψηφοφορία στο ΕΚ>

4. Η Επιτροπή μπορεί να καθορίζει σύμφωνα με τη διαδικασία του άρθρου 18, λαμβάνοντας υπόψη τις διατάξεις της οδηγίας 79/409/ΕΟΚ του Συμβουλίου της 2ας Απριλίου 1979 σχετικά με τη διατήρηση των αγρίων πτηνών καθώς και την οδηγία 92/43/ΕΟΚ του Συμβουλίου της 21ης Μαϊου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας, γενικές παρεκκλίσεις από τις απαγορεύσεις της παραγράφου 1, βάσει των όρων που αναφέρονται στην παράγραφο 3,

(Τροπολογία 15)

Άρθρο 11, παράγραφος 3

>Αρχικό κείμενο>

3. Κάθε άδεια ή πιστοποιητικό που εκδίδεται από μία αρχή δυνάμει του παρόντος κανονισμού μπορεί να συνοδεύεται από προϋποθέσεις και απαιτήσεις που επιβάλλει η εν λόγω αρχή προκειμένου να εξασφαλισθεί η τήρηση των σχετικών διατάξεων.

>Κείμενο μετά την ψηφοφορία στο ΕΚ>

3. Κάθε άδεια ή πιστοποιητικό που εκδίδεται από μία αρχή δυνάμει του παρόντος κανονισμού μπορεί να συνοδεύεται από προϋποθέσεις και απαιτήσεις που επιβάλλει η εν λόγω αρχή προκειμένου να εξασφαλισθεί η τήρηση των σχετικών διατάξεων. Τα κράτη μέλη ενημερώνουν την Επιτροπή σχετικά με τη θέσπιση προϋποθέσεων και απαιτήσεων λόγω περιπτώσεων που επαναλαμβάνονται.

(Τροπολογία 16)

Άρθρο 12, παράγραφος 2

>Αρχικό κείμενο>

2. Όλα τα τελωνεία που ορίζονται δυνάμει της παραγράφου 1 επανδρώνονται με επαρκές και κατάλληλα καταρτισμένο προσωπικό. Τα κράτη μέλη βεβαιώνονται ότι οι εγκαταστάσεις στέγασης συμμορφούνται προς τις διατάξεις της σχετικής κοινοτικής νομοθεσίας όσον αφορά την μεταφορά και στέγαση ζώντων ζώων και ότι, αν χρειάζεται, λαμβάνονται κατάλληλα μέτρα για τα ζώντα φυτά.

>Κείμενο μετά την ψηφοφορία στο ΕΚ>

2. Όλα τα τελωνεία που ορίζονται δυνάμει της παραγράφου 1 επανδρώνονται με επαρκές και κατάλληλα καταρτισμένο προσωπικό. Τα κράτη μέλη βεβαιώνονται ότι οι εγκαταστάσεις στέγασης συμμορφούνται προς τις διατάξεις της σχετικής κοινοτικής νομοθεσίας όσον αφορά την μεταφορά και στέγαση ζώντων ζώων και ότι, αν χρειάζεται, λαμβάνονται κατάλληλα μέτρα για τα ζώντα φυτά. Τα κράτη μέλη ενθαρρύνουν την ανταλλαγή τεχνογνωσίας μεταξύ των εμπειρογνωμόνων των κρατών μελών καθώς και μεταξύ των εμπειρογνωμόνων των συμβαλλομένων μερών.

(Τροπολογία 17)

Άρθρο 14, παράγραφος 2α (νέα)

>Κείμενο μετά την ψηφοφορία στο ΕΚ>

2α. α) Ως υπο-ομάδα της επιτροπής συγκροτείται μία Ομάδα Εργασίας «Εφαρμογή», η οποία αποτελείται από τους εκπροσώπους των αρμοδίων αρχών των διαφόρων κρατών μελών, υπό την προεδρία εκπροσώπου της Επιτροπής, οι οποίοι εποπτεύουν την τήρηση των διατάξεων του παρόντος κανονισμού.

>Κείμενο μετά την ψηφοφορία στο ΕΚ>

β) Η Ομάδα Εργασίας «Εφαρμογή» ερευνά όλα τα εθνικά, ευρωπαϊκά και διεθνή θέματα που έχουν σχέση με τις πτυχές της ρύθμισης του εμπορίου σε ό,τι αφορά τα είδη άγριας πανίδας και χλωρίδας, και λαμβάνει υπόψη τις τεχνικές πλευρές της συντήρησης και συμβουλεύει σχετικά την επιτροπή και την Επιτροπή[semigr ]

(Τροπολογία 20)

Άρθρο 15, παράγραφος 5α (νέα)

>Κείμενο μετά την ψηφοφορία στο ΕΚ>

5α. α) Κάθε δύο έτη, πριν απο´τις 15 Ιουνίου, οι διοικητικές αρχές των κρατών μελών ανακοινώνουν στην Επιτροπή όλες τις πληροφορίες σχετικά με τα προηγούμενα δύο έτη, οι οποίες είναι αναγκαίες για την εκπόνηση των εκθέσεων που προβλέπονται στο άρθρο 8, παράγραφος 7, σημείο β της Σύμβασης, σχετικά με τα ληφθέντα νομικά, κανονιστικά και διοικητικά μέτρα για την εφαρμογή της Σύμβασης. Οι πληροφορίες που πρέπει να διαβιβαστούν και ο τύπος της υποβολής τους καθορίζεται από την Επιτροπή σύμφωνα με τη διαδικασία του άρθρου 18.

>Κείμενο μετά την ψηφοφορία στο ΕΚ>

β) Με βάση τις πληροφορίες στο πλαίσιο του σημείου α) η Επιτροπή δημοσιεύει, κάθε δύο έτη και πριν από τις 31 Οκτωβρίου, έκθεση σχετικά με την εφαρμογή και διατήρηση του παρόντος κανονισμού στα κράτη μέλη, στην οποία έκθεση περιλαμβάνονται επίσης στοιχεία σχετικά με την εφαρμογή των διφόρων άρθρων του κανονισμού και σχετικά με το χρονοδιάγραμμα που πρόκειται να εφαρμοσθεί για τα μέτρα εφαρμογής που λαμβάνονται στο πλαίσιο του κανονισμού. Η Επιτροπή θα υποβάλει την πρώτη έκθεσή της στο Ευρωπαϊκό Κοινοβούλιο μετά την εφαρμογή του παρόντος κανονισμού το αργότερο πριν από την 1η Ιανουαρίου 1999.

(Τροπολογία 21)

Άρθρο 15, παράγραφος 6

>Αρχικό κείμενο>

6. Σε συμμόρφωση με την οδηγία 90/313/ΕΟΚ του Συμβουλίου, της 7ης Ιουνίου 1990, σχετικά με την ελεύθερη πληροφόρηση για θέματα περιβάλλοντος, η Επιτροπή λαμβάνει τα κατάλληλα μέτρα για την προστασία του εμπιστευτικού χαρακτήρα των πληροφοριών που λαμβάνει κατ' εφαρμογή του παρόντος κανονισμού.

>Κείμενο μετά την ψηφοφορία στο ΕΚ>

6. Σε συμμόρφωση με την οδηγία 90/313/ΕΟΚ του Συμβουλίου, της 7ης Ιουνίου 1990, σχετικά με την ελεύθερη πληροφόρηση για θέματα περιβάλλοντος, η Επιτροπή λαμβάνει τα κατάλληλα μέτρα για την ελεύθερη πρόσβαση στις πληροφορίες που λαμβάνει κατ' εφαρμογή του παρόντος κανονισμού.

(Τροπολογία 22)

Άρθρο 19, παράγραφος 2

>Αρχικό κείμενο>

2. Θεσπίζει τα μέτρα που προβλέπονται στο άρθρο 4 παρ. 6 και 7, στο άρθρο 5 παρ. 5 και 7 σημείο β, στο άρθρο 7 παρ. 1 σημείο γ, παρ. 2 σημείο γ και παρ. 3, στο άρθρο 8 παρ. 4, στο άρθρο 9 παρ. 6, στο άρθρο 11 παρ. 5, στο άρθρο 15, παρ. 4 σημείο α και παρ. 5 και στο άρθρο 21 παρ. 3

>Κείμενο μετά την ψηφοφορία στο ΕΚ>

2. Θεσπίζει τα μέτρα που προβλέπονται στο άρθρο 4 παρ. 6 και 7, στο άρθρο 5 παρ. 5 και 7 σημείο β, στο άρθρο 7 παρ. 1 σημείο γ, παρ. 2 σημείο γ και παρ. 3, στο άρθρο 8 παρ. 4, στο άρθρο 9 παρ. 6, στο άρθρο 11 παρ. 5, στο άρθρο 15, παράγραφος 4 σημείο α και παράγραφος 5, παράγραφος 5α, σημεία α και β, και παράγραφος 6 και στο άρθρο 21 παρ. 3

(Τροπολογία 23)

Άρθρο 19, παράγραφος 3

>Αρχικό κείμενο>

3. Προβαίνει σε τροποποίηση των παραρτημάτων Α έως Δ, με εξαίρεση τις τροποποιήσεις του παραρτήματος Α που δεν απορρέουν από τις αποφάσεις της Διάσκεψης των συμβαλλομένων μερών της Σύμβασης[semigr ]

>Κείμενο μετά την ψηφοφορία στο ΕΚ>

3. Κατόπιν διαβουλεύσεων με τις χώρες προέλευσης προβαίνει σε τροποποίηση των παραρτημάτων Α έως Δ, με εξαίρεση τις τροποποιήσεις του παραρτήματος Α που δεν απορρέουν από τις αποφάσεις της Διάσκεψης των συμβαλλομένων μερών της Σύμβασης[semigr ]

(Τροπολογία 24)

Άρθρο 21, παράγραφος 3

>Αρχικό κείμενο>

3. Η Επιτροπή, σύμφωνα με τη διαδικασία του άρθρου 18 και σε συνεννόηση με την ομάδα επιστημονικής εξέτασης, πρέπει πριν από την εφαρμογή του παρόντος κανονισμού να επαληθεύσει ότι κανένα στοιχείο δεν δικαιολογεί περιορισμούς στην εισαγωγή στην Κοινότητα των ειδών του παραρτήματος Γ1 του κανονισμού (ΕΟΚ) αριθ. 3626/82 που δεν περιλαμβάνονται στο παράρτημα του παρόντος κανονισμού.

>Κείμενο μετά την ψηφοφορία στο ΕΚ>

3. Η Επιτροπή, σύμφωνα με τη διαδικασία του άρθρου 18 και σε συνεννόηση με την ομάδα επιστημονικής εξέτασης, πρέπει δύο μήνες πριν από την εφαρμογή του παρόντος κανονισμού,

α) να επαληθεύσει ότι κανένα στοιχείο δεν δικαιολογεί περιορισμούς στην εισαγωγή στην Κοινότητα των ειδών του παραρτήματος Γ1 του Κανονισμού (ΕΟΚ) αριθ. 3626/82 που δεν περιλαμβάνονται στο παράρτημα Α του παρόντος Κανονισμού και να καταστήσει

β) το παράρτημα Δ αντιπροσωπευτικό πίνακα ειδών σύμφωνα με τα κριτήρια του άρθρου 3, παρ. 4, σημείο α).